Kilometroak 2018 jaialdiak badu abestia. Zubiak batuz du izena, eta kanta berriarekin batera, bideoklipa ere aurkeztu dute. Kantaren letra Urretxu-Zumarragako bertso eskolak sortu du eta doinua, berriz, bi herrietako Secundino Esnaola musika eskolako irakasleek. Abestiak trikitixa, ska eta rap doinuak ditu. Uxue Kerejetak, Maddi Martinek eta Sergio Patxukok (Patxuko Nice taldeko kideak) jarri diote ahotsa. Hiru abeslari hauek musika eskolako abesbatza eta musikariak izan dituzte lagun.